stanford-oval/wikipedia huggingface dataset:
Halo: The Master Chief Collection
Julkaisu > Tekniset ongelmat

Halo: The Master Chief Collection kärsi julkaisuhetkellään useista teknisistä ongelmista. Pelinhaun raportoitiin vielä tammikuussakin kestävän useita minuutteja, kaatuilevan, jakavan eri määrän pelaajia joukkueisiin ja pelin löytämisen seurueessa olevan miltei mahdotonta. Lisäksi Combat Evolvedin pelit jatkuivat vielä toisen joukkueen poistumisen jälkeenkin ja Halo 2:n uudelleensyntyminen jumittui silloin tällöin. Peleissä oli myös konsolilla aiemmin esiintymättömiä ohjelmointivirheitä, jotka olivat peräisin pelien PC-käännöksestä.
Noin kaksi viikkoa julkaisun jälkeen 343 Industriesin johtaja Bonnie Ross pahoitteli pelin sen hetkistä tilaa blogikirjoituksessaan. Hän lupasi ongelmien ratkaisun olevan 343 Industriesin ykkösprioriteetti ja studion työskentelevän kellon ympäri korjatakseen viat. Joulukuun lopulla hän kiitti sarjan faneja kärsivällisyydestä ja kertoi peliä ennen joulukuun 19. päivää pelanneiden saavan ilmaiseksi kuukauden Xbox Liven kultajäsenyyttä ja Halo 3: ODST:n kampanjan. Niiden ohella kaikki pelaajat saivat ilmaiseksi Halo 2:n Relic-kartan uusioversion.
Halo: Spartan Striken julkaisupäivää jouduttiin lykkäämään, sillä 343 Industries halusi asettaa pelinhaun korjaamisen etusijalle. Halon mestaruussarjan ensimmäinen kierros jouduttiin perumaan yhteysongelmien vuoksi huhtikuussa 2015. Bonnie Ross kertoi vuoden 2015 kesäkuussa 343 Industriesin ottavan täyden vastuun rikkinäisestä pelistä. Hän lupasi studion järjestävän jatkossa betatestin ennen uuden pelin julkaisua välttääkseen The Master Chief Collectionin ongelmat ja jatkavan kokoelman päivittämistä.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 85,23 %
Metacritic: 85/100
Arvostelupisteet
Julkaisu: Pisteet
Digital Spy: 
Eurogamer: 9/10
Game Informer: 9,25/10
Gamereactor: 8/10
GameSpot: 6/10
GamesRadar: 
GameTrailers: 9.3/10
IGN: 9,0/10
Pelaaja: 8/10
Tilt.tv: 10/10
Halo: The Master Chief Collection sai pääosin myönteisen vastaanoton kriitikoilta, mutta monissa arvosteluissa kritisoitiin pelinhaun ongelmia. Arvostelumenestystä mittaavalla Metacritic-sivustolla 69 arvostelun painotettu pistekeskiarvo on 85 % ja Game Rankingsin valitsemien 51 arvostelun keskiarvo 85,23 %. Vuoden 2014 Xbox One -peleistä The Master Chief Collectionin keskiarvo on Metacriticin 10. korkein. Peli myi avausviikollaan yli miljoona kappaletta ja heinäkuussa 2015 myynti oli jo noin viisi miljoonaa kappaletta.
Suomalaisen Tiltin Juhana Petterson sanoi kyseessä olevan peli, joka on pakko pelata ymmärtääkseen mistä Halossa on kyse. Hän piti Halo 2:ta kokoelman huonoimpana pelinä, jonka ääni- ja kenttäsuunnittelu eivät ole kestäneet aikaa hyvin. Gamereactorin Markus Hirsilä kirjoitti paketin olevan sisältömäärältään ensiluokkainen. Hän olisi tosin toivonut ohjausnäppäinten vapaata valitsemista. Pelaajan Paavo Niskala kehui pelin yhtenäistä toteutusta, jonka vuoksi pelistä toiseen siirtyminen on helppoa.
Digital Spyn arvostelija Ian Dransfield kehui pelien toimivan hyvin vielä nykypäivänkin ja kokoelman nostaneen uudelleenjulkaisujen rimaa. Hänen mielestään pelinhaku toimi ennen julkaisua hyvin, alhaisen pelaajamäärän huomioon ottaen. Eurogamerin Nathan Ditum kehui sisällön määrää ja Halo 2 Anniversaryn ulkonäköä. Game Informerin Kyle Hilliard kehui uusia välianimaatioita ja Forge-kenttäeditoria. IGN:n Ryan McCaffrey kehui myös sisällön määrää sekä kampanjoita, mutta nosti esiin moninpelin runsaslukuiset ongelmat. Hänen mielestään Halo 2:n pelaaminen alkuperäisellä Xboxilla oli vaivattomampaa kuin The Master Chief Collectionissa.
Kriittisempää linjaa edusti GameSpotin Chris Watters. Hän kehui kokoelman pelejä, mutta pudotti arvosanaansa heikosti toimivan moninpelin vuoksi. Myös GameCritics -sivuston arvostelija Daniel Weissenberger kirjoitti arvostelussaan moninpelin olleen lähes pelikelvoton vielä helmikuussa. Halo 2 Anniversaryn uudistettu ulkonäkö sai häneltä kiitosta, mutta hän olisi toivonut lisäksi myös pelillisiä uudistuksia.
Aiheesta muualla

Halo Waypoint pelisarjan virallinen sivusto (englanniksi)
Halopedia (englanniksi)
Indian Summer

| Indian Summer Poco |
| --- | --- | --- |

Studioalbumin tiedot
 Äänitetty : 1977 Burbank Studios
 Julkaistu: toukokuu 1977
 Formaatti: LP
 Tuottaja(t): Poco, Mark Henry Harman
 Tyylilaji: country rock
 Kesto: 37.17
 Levy-yhtiö: ABC Records
Pocon muut julkaisut
| Rose of Cimarron 1976 | Indian Summer 1977 | Legend 1978 |
Indian Summer on country rock-yhtye Pocon 12. albumi vuodelta 1977.
Kappaleet > A-puoli

"Indian Summer" (Paul Cotton) – 4:40
"Twenty Years" (Cotton) – 3:42
"Me And You" (Timothy B. Schmit) – 2:44
"Downfall" (Rusty Young) – 4:33
"Win Or Lose" (Cotton) – 4:40
Kappaleet > B-puoli

"Living In The Band" (Cotton) – 3:14
"Stay (Night Until Noon)" (Schmit, Noreen Schmit) – 3:22
"Find Out In Time" (Robbin Thompson, Schmit) – 3:54
"The Dance: When the Dance Is Over / Go On And Dance / Never Gonna Stop / When The Dance Is Over (Reprise)" (Young) – 10:05
Kokoonpano

Paul Cotton – kitara, laulu
Rusty Young – steel guitar, kitara, laulu
Timothy B. Schmit – basso, laulu
George Grantham – rummut, laulu
Kokoonpano > Vierailevat muusikot

Donald Fagen – syntetisaattori
Steve Forman – lyömäsoittimet
Mark Henry Harman – kosketinsoittimet, celesta, sello
Arviot

Allmusic:
Indre Eidsfjordin kirkko

| Indre Eidsfjordin kirkko Indre Eidsfjord kirke |
| --- | --- |
 Kirkko vuonna 2006.
Sijainti:  Sortland, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1970
Suunnittelija:  Rolf Harlew Jenssen
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Indre Eidsfjordin kirkko (norj. Indre Eidsfjord kirke) on Sortlandin kunnassa Nordlandin läänissä Norjassa sijaitseva puinen pitkäkirkko vuodelta 1970.
Aiheesta muualla

Kuvia tai muita tiedostoja aiheesta Indre Eidsfjordin kirkko Wikimedia Commonsissa
Liiketunnistin

Liiketunnistin.
Liiketunnistin on elektroninen laite, joka on suunniteltu havaitsemaan fyysisiä liikkeitä tai muutoksia ympäristössään ja reagoimaan niihin. Liiketunnistimia käytetään laajalti monissa sovelluksissa, kuten turvajärjestelmissä, automatisoinnissa, viihde-elektroniikassa ja terveydenhuollon laitteissa.
Lajit

Liiketunnistimien toimintaperiaate vaihtelee niiden tarkoituksen ja käytön mukaan.
Passiivinen infrapunatunnistin (PIR)
Yleisin
Tunnistaa infrapunasäteilyn voimakkuuden nopeat vaihtelut, jotka johtuvat kehon tai muun lämmönlähteen liikkeestä.
Tarvitsee toimiakseen kahta elementtiä: lämpöeroa valvottavaan kohteeseen verrattuna (esimerkiksi ihminen on lämpimämpi kuin rakennuksen ilma) sekä erilämpöisen kohteen liikettä tunnistimen valvonta-alueella.
Ultraäänitunnistin
Lähettää ultraäänisykäyksiä ja vastaanottaa niiden heijastuneen kaiun. Tunnistaa liikkeestä johtuvan vaihtelun pulssin ja kaiun väliajassa. Ne voivat mitata etäisyyksiä ja tunnistaa liikettä huoneissa ja muissa tiloissa.
Mikroaaltotunnistin
Kuten ultraäänitunnistin, mutta käyttää ultraäänen sijaan mikroaaltopulsseja.
Mikroaalto läpäisee ohuita materiaaleja ja väliseiniä. Mikroaaltotunnistimet käyttävät mikroaaltoja liikkeen havaitsemiseen. Ne ovat erittäin tarkkoja ja sopivat esimerkiksi liikenteenvalvontaan.
Vaativa asennuspaikan suhteen
Kameratunnistimet
Kameratunnistimet käyttävät kuvantunnistusta havaitakseen liikettä. Ne voivat analysoida kuvia ja videoita havaitakseen ihmisten tai esineiden liikkeitä.
Yhdistelmätunnistin
Kahden tai useamman ilmaisimen yhdistelmä.
Häiriönsietokyky paranee, jos hälytykseen vaaditaan kummankin ilmaisimen heräte.
Yleisimmät yhdistelmät ovat
Passiivinen infrapuna ja mikroaalto
Kaksi passiivista infrapunailmaisinta samassa kotelossa.
Toimintaperiaate > Passiivinen infrapunatunnistin

Laite, joka tunnistaa lämpösäteilyn vaihtelut kohteen liikkeen ansiosta. Sisältää kuoren, linssin, valoherkän kennon ja piirin, joka käsittelee ja lähettää tiedon esimerkiksi releelle.
Toimintaperiaate > Mikroaalto- ja ultraäänitunnistimet

Sisältää kuoren, lähettimen, vastaanottimen ja tietoja käsittelevän piirin.
Herkkyys

Mikäli vartioidussa kohteessa on esimerkiksi lemmikkieläimiä, on tarkoituksenmukaista, etteivät ilmaisimet reagoisi niihin. Ongelma järjestyy säätämällä tunnistin vähemmän herkäksi tai sitten käyttämällä prosessorilla varustettua uudempaa ilmaisinta, joka pyrkii tunnistamaan liikkeen aiheuttajan. Lemmikkieläinten rakennuksessa liikkumisesta aiheutuva ongelma voidaan myös kiertää sillä, että rikosilmoittimelta jätetään kytkemättä liikeilmaisimet päälle lemmikin ollessa yksin kotona ja että pelkkää ulkokuorta, eli ovia ja ikkunoita, valvotaan. Markkinoilla on myös tunnistimia, jotka jättävät lattiatasosta n. 1,2 metrin korkuisen tyhjän valvomattoman alueen, jolloin isokin lemmikki voi liikkua vapaasti huoneistossa.
Sovellukset

Liiketunnistimia käytetään monissa eri sovelluksissa, kuten:
Turvajärjestelmät: Liiketunnistimet voivat havaita tunkeilijat ja aktivoida hälytyksen.
Valaistuksen ja ilmastoinnin ohjaus: Liiketunnistimet voivat automaattisesti säätää valaistusta ja ilmastointia sen mukaan, onko tilassa ihmisiä.
Kotiautomaatio: Liiketunnistimet ovat olennainen osa älykkäitä koteja, joissa ne voivat ohjata laitteita ja parantaa energiatehokkuutta.
Liikenteenvalvonta: Automaattiset liikennetunnistimet voivat hallita liikennevaloja ja seurata liikennettä.
Viihde-elektroniikka: Liiketunnistimet ovat suosittuja peleissä ja virtuaalitodellisuussovelluksissa, jotka mahdollistavat pelaajien liikkeiden seuraamisen.
Wikimedia Commonsissa on kuvia tai muita tiedostoja aiheesta .
PIR-tunnistin
Mikroaaltotunnistin
Könnin kuokkamies

Martti Lahden piirros Könnin kuokkamiehestä.
Könnin kuokkamies on Suomen tunnetuimpia kansantarinoita mekaanisesta ”robotista”, jonka avulla Könnin mestari raivasi maata viljelyyn. Tarinan mukaan kuokkamies kuokki maata ja työnsi kärryjä pellolla. Ohikulkijat nostivat tälle kättä ja tervehtivät, mutta Kuokkamies pysyi vaiti, sillä ei mestari puhumaan sitä ollut pannut vaan töitä tekemään. Kuokkamiehen kurja kohtalo oli hukkuminen Alajoen Laivanpäänmutkaan, kun huolimaton renki nukahti, eikä kääntänyt sitä pellon päässä. Jotkut tutkijatselvennä ovat väittäneet tämän olleen suunniteltu teko, koska kuokkamiestä pidettiin hiljaisuutensa vuoksi ylimielisenä.
Joissain tarinoissa Könneillä on useita tuulen voimalla toimivia kuokkamiehiä, toisissa puolestaan vieterillä (fietrillä) tai punnuksilla toimivia. Toisissa tarinoissa taas kuokkamiehet ryhtyvät väkivaltaisiksi saamatta jääneiden ansioiden vuoksi. Könnit matkustivat paljon, ja höyrykone teki tuloaan. Tuskin se oli aivan outo, sillä Tampellan perustaja ja osakas G. A. Wasastjerna valmistutti kehruutehtaansa konepajalla jokilaivaansa höyrykoneen. Kone kuitenkin rikkoutui koeajossa, ja se korjattiin kuntoon Könnin pajalla.
Likoma

Likoma
Malawijärven saaria: Chizumulu (vasemmalla) ja Likoma (oikealla).
| --- | --- |
Sijainti:  Pohjoinen alue Malawi
Vesialue:  Njassajärvi 
Korkein kohta:  538  m 
muokkaa - muokkaa wikitekstiä - muokkaa Wikidataa
Näkymä Njassajärvelle Likoman rannalta.
Likoma on afrikkalaisen Njassajärven eli Malawijärven kahdesta asutetusta saaresta suurempi. Pienempi on nimeltään Chizumulu. Likoma on kokonaan Mosambikin aluevesien ympäröimä, mutta se kuuluu Malawille eli se on Malawin eksklaavi. Saarella oli noin 8 000 asukasta vuonna 1998. Sen pinta-ala on 18 neliökilometriä.
Likoma kuuluu Malawille historiansa takia; David Livingstonen lähetysjärjestö perusti sinne päämajansa 1880-luvulla, ja Malawi piti sen toisen maailmansodan jälkeen, kun järvi jaettiin Malawin ja Mosambikin kesken. Saarella sijaitsee kivestä rakennettu katedraali, jonka rakentaminen aloitettiin vuonna 1903.
Saarella on paljon apinanleipäpuita. Saarella ei ole sähköä.[lähde? ]
Aiheesta muualla

Kuvia tai muita tiedostoja aiheesta Likoma Wikimedia Commonsissa
Indre Akershus Blad

| Indre Akershus Blad |
| --- | --- |

Entiset nimet:  Indre Akershus (1908–1928)
Lehtityyppi:  paikallislehti
Kustantaja:  Amedia
Levikki:  7 220 (2020)
Perustettu:  1908
Päätoimittaja:  Arne Henrik Vestreng
Kotikunta:  Aurskog-Høland
Kotimaa:  Norja
Ilmestymistiheys:  ma, ke ja pe
Kieli:  norja
Aiheesta muualla
Kotisivu
Indre Akershus Blad (lyh. IAB; vuosina 1908–1928 Indre Akershus) on norjalainen vuonna 1908 perustettu paikallislehti, jonka kotikunta on Aurskog-Høland. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Intian presidentinvaali 2017

Intian presidentinvaali 2017 oli valitsijamiesvaali, jossa parlamentin ala- ja ylähuoneen edustajat sekä osavaltioiden lainsäätäjät valitsivat Intian uuden presidentin. Vastakkain olivat Intian kansanpuoluetta edustanut Ram Nath Kovind ja Intian kongressipuolueen Meira Kumar, molemmat ehdokkaat olivat kastittomia eli daliteja. Vaalit voitti Ram Nath Kovind, josta tuli Intian 14. presidentti.
Ram Nath Kovind oli entinen Biharin kuvernööri ja Meira Kumar toimi parlamentin alahuoneen ensimmäisenä naispuolisena puhemiehenä.
Valitsijamiehiä oli 4986, joista 4851 äänesti ja 77 ääntä hylättiin, jolloin hyväksyttyjen äänten kokonaismäärä oli 4774.
Eri osavaltioista saaduilla äänillä on Intian vaalitavasta johtuen erilainen painoarvo, joka riippuu osavaltion väkiluvusta. Tämän vuoksi Uttar Pradeshin osavaltiosta saaduilla äänillä oli korkein painoarvo eli 208. Sikkimistä saatujen äänien painoarvo oli vaalien pienin, seitsemän. Kovind sai 2930 ääntä, joiden painoarvo oli 702 044, Meira Kumar sai 1844 ääntä, joiden painoarvo oli 367 314.
Leväjärvi (Alajärvi)

| Leväjärvi |
| --- | --- |
Valtiot:  Suomi
Kunnat:  Alajärvi
Koordinaatit:  62°50′14″N, 24°05′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskujoki:  Leväjoki Alaiseen Leväjärveen 
Järvinumero:  35.437.1.010
Mittaustietoja
Pinnankorkeus:  169,1 m  
Rantaviiva:  2,965 km  
Pinta-ala:  20,035 ha  
Saaria:  ei saaria 
 fiLeväjärvi 
Leväjärvi  on Etelä-Pohjanmaalla Alajärvellä Lehtimäen kylän lähellä sijaitseva järvi.
Maantietoa

Järven pinta-ala on 20 hehtaaria, se on 1,2 kilometriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Leväjoen valuma-alueeseen (35.437) se kuuluu. Järven vedenpinnan korkeus on 169,1 metriä mpy.
Luca Cigarini

| 0 | 1 | 2 |
| --- | --- | --- |

Henkilötiedot
Koko nimi: Luca Cigarini
Syntymäaika: 20. kesäkuuta 1986 (ikä 38)
Syntymäpaikka: Montecchio Emilia, Italia
Pelipaikka: keskikenttäpelaaja
Pituus: 175 cm
Seura
Seura: Reggiana
Seurat
| Vuodet | Seura | O (M) |
| 2004–2008 2004–2005 2008–2009 2009–2011 2010–2011 2011–2016 2016–2017 2017–2020 2020–2021 2021– | Parma → Sambenedettese Atalanta Napoli → Sevilla Atalanta Sampdoria Cagliari Crotone Reggiana | 70 (4) 33 (4) 23 (3) 28 (2) 6 (0) 150 (7) 4 (0) 73 (2) 14 (0) 58 (2) |
 Seurajoukkueuran tilastot kattavat vain kansalliset sarjat, päivitetty 28. joulukuuta 2023.
Luca Cigarini (s. 20. kesäkuuta 1986 Montecchio Emilia, Italia) on italialainen jalkapalloilija. Hän pelaa Serie B:ssä Reggianan joukkueessa. Hän on pelannut Serie A:ssa 362 ottelua kuudessa eri joukkueessa ja Espanjan La Ligassa kuusi ottelua.
Cigarini pelaa niin sanottuna keskikentän pohjan pelintekijänä. Hänet tunnetaan erityisesti pelinäkemyksestään ja syöttötaidostaan. Pelityylinsä vuoksi häntä on verrattu usein Andrea Pirloon.
Ura

Cigarini on Parman kasvatti. Ammattilaisuransa hän aloitti pelaamalla lainassa Sambenedettesen riveissä vuosina 2004–2005. Vuosina 2005–2008 Cigarini edusti Parmaa. Atalantassa hän pelasi kauden 2008–2009 ja siirtyi sitten Napoliin, josta hän kävi pelaamassa lainalla myös espanjalaisseura Sevillassa. Vuosina 2011–2016 hän edusti jälleen Atalantaa ja kaudella 2016–2017 Sampdoriaa. Hän pelasi Serie A:ssa vielä kolme kautta Cagliarissa ja kauden 2020–2021 Crotonessa. Hän siirtyi kesällä 2021 Reggianaan.
Cigarini oli mukana Italian joukkueessa Pekingin olympiaturnauksessa 2008. Hän lukeutui aikanaan Italian alle 21-vuotiaiden maajoukkueen vakiopelaajiin.
Aiheesta muualla

Cigarini Atalantan sivustolla (Arkistoitu – Internet Archive) (italiaksi)
Italian joukkue – Kesäolympialaiset 2008
1 Viviano |
2 Motta |
3 De Ceglie |
4 Nocerino |
5 Cigarini |
6 Criscito |
7 Montolivo |
8 Marchisio |
9 Rocchi |
10 Giovinco |
11 Rossi |
12 Dessena |
13 Coda |
14 Acquafresca |
15 Bocchetti |
16 De Silvestri |
17 Abate |
18 Consigli |
20 Candreva |
21 Russotto |
Valmentaja Casiraghi
Impa (kuvitteellinen hahmo)

Impa pelissä The Legend of Zelda: Ocarina of Time.
Impa on kuvitteellinen hahmo Nintendon The Legend of Zelda-pelisarjassa. Hän esiintyy usein Prinsessa Zeldan lastenhoitajana tai kamarineitona. Pelisarjan myötä on tavattu useampiakin Impa-nimisiä henkilöitä, samaan tapaan kuin Zeldoja ja Linkejäkin on monia eri aikakausilla.
The Legend of Zelda

Ensimmäisessä Zelda-pelissä Impa on Prinsessa Zeldan ikääntynyt lastenhoitaja, joka joutuu Octorok-lauman hyökkäyksen kohteeksi. Link kuitenkin saapuu paikalle ja pelastaa Impan, ja Impa kertoo Linkille miten Ganon on kaapannut Prinsessa Zeldan. Impa ei kuitenkaan esiinny itse pelissä, vaan tämä kerrotaan pelin ohjevihkosen johdantotarinassa.
Zelda II: The Adventure of Link

Linkin täytettyä kuusitoista vuotta hänen käteensä ilmestyy mystinen Triforce-symboli. Impa huomaa sen ja pyytää Linkiä rikkomaan Prinsessa Zeldan päälle langetetun kirouksen. Impa ei esiinny taaskaan itse pelissä, vaan ainoastaan pelin ohjevihkosen johdantotarinassa, kuten ensimmäisessäkin pelissä. Tämän pelin Impa on sama kuin The Legend of Zeldan Impa.
Ocarina of Time

Impa on yksi Sheikah-rodun viimeisistä hengissä olevista jäsenistä. Sheikahit ovat muinainen rotu, jonka tehtävänä on suojella Hylian Kuninkaallista perhettä. Impalla on valkoiset hiukset ja punaiset silmät. Hän syntyi Kakarikon kylässä ja on itse asiassa koko kylän päällikkö ja perustaja. Hänellä on kylässä talo, mutta nykyään hän asustaa Hyrulen linnassa Prinsessa Zeldan lapsenvahtina ja henkivartijana. Link tapaa Impan ensimmäisen kerran Hyrulen linnan pihamaalla etsiessään Prinsessa Zeldaa. Impa opettaa Linkille Zeldan tuutulaulun (Zelda's Lullaby), joka on Hyrulen Kuninkaallisen perheen taikavoimia omaava mystinen laulu. Sen jälkeen Impa johdattaa Linkin turvallisesti ulos linnasta. Ganondorfin hyökätessä Hyrulen linnaan Impa pakenee paikalta hevosen selässä vieden Prinsessa Zeldan turvaan. Kaksikko piileskelee Ganondorfilta seuraavat seitsemän vuotta. Kun Varjohenki (Shadow Spirit) pääsee karkuun vankilastaan ja tekee vahinkoa Kakarikon kylässä, Impa suuntaa Varjotemppeliin suojellakseen temppeliä ja vangitakseen Varjohengen uudelleen. Kun Link läpäisee Varjotemppelin ja voittaa aavemaisen varjo-hirviö Bongo Bongon, Impa herää Varjojen Viisaana ja luovuttaa Linkille Varjomedaljongin.
On mielenkiintoista huomata, että tässä pelissä Impa on nuorempi ja vahvempi kuin aiemmissa esiintymisissään. Hän on muodokas nainen, joka pitää yllään vartaloa mukailevaa haarniskaa, saappaita, rautaisia käsineitä ja housuja. Hän kantaa selässään lyhyttä miekkaa, Kodachia. Impa on pelissä iältään noin 30–40-vuotias, kun taas vanhemmissa Zelda-peleissä Impa on noin 60–70-vuotias.
Oracle of Ages/Oracle of Seasons

Impa on näissäkin peleissä Prinsessa Zeldan lapsenvahti ja muistuttaa enemmän kahden ensimmäisen Zelda-pelin Impaa kuin Ocarina of Timen Impaa. Näissä peleissä hän on kuitenkin huomattavasti tuhdimmassa kunnossa. Hänet on lähetetty etsimään käsiinsä sekä Vuodenaikojen oraakkeli Din, että Ajan oraakkeli Nayru. Impan tehtävä on suojella heitä, ja saattaa heidät turvassa Hyruleen, mutta hän epäonnistuu tehtävässään, ja molemmat joutuvat kaapatuiksi. Niinpä Linkin täytyy pelastaa kumpainenkin oraakkeli pulasta.
Oracle of Agesissa Impa on joutunut Octorokejen hyökkäyksen kohteeksi, kuten alkuperäisessä The Legend of Zeldassakin. Link pelastaa hänet ja Impa saattaa Linkin Nayrun luo. Kun he saapuvat perille, Link kuuntelee Nayrun laulua ja pian hän saa selville, että Impa olikin Veranin riivaamana. Tällä lailla Veran pääsi Linkin avustuksella Nayrun luo, voidakseen kaapata tämän.
Oracle of Seasonsissa, kun Onox on kaapannut Dinin, Impa kääntyy Linkin puoleen ja opastaa häntä kertomalla tälle asioiden oikean laidan. Sen jälkeen Impa lähettää Linkin tapaamaan Maku-puuta.
Twilight Princess

Twilight Princessissa nainen nimeltä Impaz asuu Hidden Villagessa, jonka on vihjattu olevan Sheikah-heimon jälkeläisten asuinpaikka. Impaz kertoo myös olevansa nimetty esi-isänsä mukaan, joka aikoinaan perusti kylän (kuten Impa Ocarina of Timessa).
Impaz kuvataan vanhaksi, valko-harmaa-hiuksiseksi naiseksi, joka näyttäisi olevan Sheikah-heimon viimeinen hengissä oleva jäsen.
Impa muissa peleissä

Impa esiintyy Zelda: The Wand of Gamelon CD-i Zelda-pelissä, jossa hän auttaa Zeldaa etsiessään Hyrulen kuningas sekä Linkiä Onkledin herttuan mailta koska nämä lähtivät auttamaan Onkledin herttuaa hänen taistellessa Ganonia vastaan.
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule
Lin Li

| Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Maa:   Kiina> Naisten uinti. |
| --- | --- | --- | --- |
|  Kultaa | Barcelona 1992 | 200 metrin sekauinti |  |
|  Hopeaa | Barcelona 1992 | 200 metrin rintauinti |  |
|  Hopeaa | Barcelona 1992 | 400 metrin sekauinti |  |
|  Pronssia | Atlanta 1996 | 200 metrin sekauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Perth 1991 | 200 metrin sekauinti |  |
|  Kultaa | Perth 1991 | 400 metrin sekauinti |  |
Lin Li (kiin. 林莉, 4. toukokuuta 1970 Jiangsu) on kiinalainen entinen uimari ja olympiavoittaja. Vuoden 1992 kesäolympialaisissa hän voitti olympiakultaa 200 metrin sekauinnissa, sekä olympiahopeaa 200 metrin rintauinnissa sekä 400 metrin sekauinnissa. Hänen 200 metrin voittoaikansa 2.11,65 oli uusi ME-aika, ja se säilyi voimassa yli viisi vuotta.
Vuotta ennen Barcelonan olympialaisia Lin oli jo voittanut Perthin MM-kilpailuissa maailmanmestaruudet 200 ja 400 metrin sekauinneissa. Atlantan olympialaisissa 1996 Lin voitti vielä pronssia ME-matkaltaan 200 metrin sekauinnista.